
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā izsniedzami valsts atzīti vispārējās izglītības dokumenti" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts izstrādāts, pamatojoties uz Izglītības likuma 14. panta 1. punktu, kas paredz, ka Ministru kabinets nosaka valsts atzītu izglītības dokumentu formas, izglītības dokumentu izsniegšanas kritērijus un kārtību.
Tiesību akta projekts izstrādāts saskaņā ar Vispārējās izglītības likuma 39. panta pirmo daļu, kas nosaka, ka par vispārējās pamatizglītības programmas apguvi izglītojamie Ministru kabineta noteiktajā kārtībā saņem apliecību par vispārējo pamatizglītību un sekmju izrakstu, bet vērtējumu mācību priekšmetos, kuros ir organizēts centralizētais eksāmens, apliecina pamatizglītības sertifikāts. Savukārt Vispārējās izglītības likuma 48. panta pirmā daļa nosaka, ka par vispārējās vidējās izglītības programmas apguvi izglītojamie Ministru kabineta noteiktajā kārtībā saņem atestātu par vispārējo vidējo izglītību, sekmju izrakstu un vispārējās vidējās izglītības sertifikātu.
1.2. Mērķis
Mērķa apraksts
Tiesību akta projekta mērķis ir, izpildot Izglītības likumā doto deleģējumu, noteikt valsts atzītu vispārējās pamatizglītības un vispārējās vidējās izglītības dokumentu formas, vispārējās izglītības dokumentu izsniegšanas kritērijus un kārtību, kā arī noteikt, ka valsts atzīti dokumenti tiek izsniegti elektroniska dokumenta formā atbilstoši Elektronisko dokumentu likumā noteiktajām prasībām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši Izglītības likuma 11. panta otrajā daļā noteiktajam valsts atzītu vispārējās izglītības dokumentu izsniedz izglītojamam, kas akreditētā izglītības iestādē ir ieguvis licencētai izglītības programmai atbilstošu izglītību. Dokumentus par pamatizglītības programmas apguvi izglītības iestāde ir tiesīga izsniegt, ja izglītojamais ir izpildījis Vispārējās izglītības likuma 39. panta prasības, savukārt dokumentus par vispārējās vidējās izglītības programmas apguvi – ja izpildītas Vispārējās izglītības likuma 48. panta prasības.
Saskaņā ar Vispārējās izglītības likumu tiesību akta projektā, tāpat kā līdz šim, noteikts, ka vispārējās pamatizglītības programmas apguvi apliecina apliecība par vispārējo pamatizglītību, sekmju izraksts un pamatizglītības sertifikāts, savukārt vispārējās vidējās izglītības programmas apguvi apliecina atestāts par vispārējo vidējo izglītību, sekmju izraksts un vispārējās vidējās izglītības sertifikāts Pamatizglītības sertifikāts vai vispārējās vidējās izglītības sertifikāts apliecina vērtējumu valsts pārbaudījumā, kurā ir organizēts centralizētais eksāmens.
Izglītības likuma 14. panta 1. punkts, kas paredz, ka Ministru kabinets nosaka valsts atzītu izglītības dokumentu formas, izglītības dokumentu izsniegšanas kritērijus un kārtību.
Ministru kabineta 2023. gada 6. jūnija noteikumi Nr. 274 “Kārtība, kādā izsniedzami valsts atzīti vispārējās izglītības dokumenti” (turpmāk – noteikumi Nr. 274) nosaka, ka valsts atzīti vispārējās izglītības dokumenti tiek izdoti papīra veidā, kā arī šo dokumentu papīra veidlapu izgatavošanu, uzskaiti un noformēšanu.
Ņemot vērā, ka nepieciešamo grozījumu apjoms pārsniedz pusi no spēkā esošo noteikumu Nr. 274 tiesību normu apjoma, saskaņā ar Ministra kabineta 2009.  gada 3.  februāra noteikumu Nr. 108 “Normatīvo aktu projektu sagatavošanas noteikumi” 140.  punktu ir sagatavots jauns tiesību akta projekts par kārtību, kādā izsniedzami valsts atzīti vispārējās izglītības dokumenti. Līdz ar jauno Ministru kabineta noteikumu projekta stāšanos spēkā noteikumi Nr. 274 zaudēs spēku.
Problēmas un risinājumi
Problēmas apraksts
1. Saskaņā ar Ministru kabineta 2024. gada 25. jūnija rīkojumu Nr. 522 “Par investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām" projekta "Izglītību apliecinošo dokumentu reģistrs" pases un koplietošanas pakalpojumu attīstības plāna apstiprināšanu” ietvaros tiek izstrādāts vienots tehnoloģiskais risinājums “Izglītību apliecinošo dokumentu reģistrs”. Reģistrā tiks uzkrāta ne tikai informācija par izsniegto valsts atzīto izglītības dokumentu, bet tiek veidota iespēja sagatavot elektronisko dokumentu, ieskaitot dokumenta pielikumus.
2026. gada 12. martā Saeima pieņēma likumu “Grozījumi Izglītības likumā” ar kuru tika veikti grozījumi Izglītības likuma 11. pantā, kas paredz Valsts atzītu izglītības dokumentu reģistra izveidi kā Valsts pārbaudījumu informācijas sistēmas sastāvdaļu (https://www.vestnesis.lv/op/2026/56.2).
Noteikumi Nr. 274 nosaka, ka valsts atzīti vispārējās izglītības dokumenti tiek izdoti papīra veidā, kā arī šo dokumentu papīra veidlapu izgatavošanu, uzskaiti un noformēšanu, bet neapredz, ka šo dokumentus varētu izdod elektroniskā veidā.
Risinājuma apraksts
1. Tiesību akta projekts paredz, ka:
Valsts atzīti vispārējās izglītības dokumenti tiek sagatavoti elektroniskā formā Valsts atzītu izglītības dokumentu reģistrā un parakstīti ar drošu elektronisko parakstu, kas satur laika zīmogu, atbilstoši Elektronisko dokumentu likumā noteiktajām prasībām.
Elektroniskais dokuments tiek sagatavots pārnesama dokumenta formā PDF un parakstīts ar drošu elektronisko parakstu – PAdES (PDF uzlabots elektroniskais paraksts). Elektroniski parakstītais dokuments arvien saglabā savu PDF formātu sevī ietverot elektronisko parakstu.
Izglītības dokumentā iekļauts kvadrātkods ar saiti uz dokumentu pārbaudes portālu. Skenējot šo kvadrātkodu lietotājs tiks novirzīts uz valsts atzītu izglītības dokumentu reģistra pārbaudes lapu, līdzi dodot informāciju par attiecīgo dokumentu un ekrānformā tiks atrādīti dokumenta dati, lai lietotājs varētu pārliecināties par dokumenta derīgumu.
Tiesību akta projektā noteikto pienākumu izglītības dokumentus izdod elektroniskā formā paredzēts ieviest pakāpeniski.
2025./2026. mācību gada noslēgumā izglītības iestāde apliecību par vispārējo pamatizglītību, tās pielikumu - sekmju izrakstu un sekmju izraksta papildinājumu, kā arī atestātu par vispārējo vidējo, tā pielikumu – sekmju izrakstu un sekmju izraksta papildinājumu būs tiesīga izsniegt vienā no šādiem veidiem:
a) elektroniskā formā atbilstoši tiesību akta projektā noteiktajiem paraugiem un izsniegšanas kārtībai;
b) papīra veidā atbilstoši noteikumos Nr.274 noteiktajiem paraugiem un izsniegšanas kārtībai.
No 2026./2027. mācību gada izglītības iestādes visus vispārējās izglītības dokumentus izsniegs elektroniska dokumenta formā.
Atbilstoši 2018.gada 2.oktobra Eiropas parlamenta un padomes regulas Nr. 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 12. pantam un 1. pielikuma minētai jomai “Mācības vai stažēšanās citā valstī” un paskaidrojumam, ka tas attiecas uz “Izglītības sistēma citā dalībvalstī, arī pirmsskolas izglītība un aprūpe, pamatizglītība un vidējā izglītība, augstākā izglītība un pieaugušo
apmācība” valsts atzītiem izglītības dokumentiem un to pielikumiem tiks pievienots Valsts pārbaudījumu informācijas sistēmas ģenerēts tulkojums angļu valodā. Ja izglītības iestādes specifika vai citi apstākļi nosaka, ka tā vēlas izsniegt sistēmas ģenerētu tulkojumu citā Eiropas savienības oficiālajā valodā, tad izglītības iestāde sazināsies ar Izglītības un zinātnes ministriju, lai saskaņotu visu nepieciešamo klasifikatoru vērtību tulkošanu izvēlētajā valodā. Atbilstoši iespējām izglītības iestāde tiks aicināta iesaistīties vērtību tulkošanā. Par vērtību tulkojumu validāciju atbildīga būs Izglītības un zinātnes ministrija.
Problēmas apraksts
2. Noteikumu Nr. 274 pielikumos ietvertajos vispārējās izglītības dokumentos nav ietvertas atsauces uz atbilstošo Latvijas kvalifikācijas ietvarstruktūras (turpmāk - LKI) līmeni. Atbilstoši Ministru kabineta 2013. gada 16. aprīļa noteikumiem Nr. 202 “Kārtība, kādā izsniedz valsts atzītus augstāko izglītību apliecinošus dokumentus” augstākās izglītības dokumentiem pievieno skaidrojošu informāciju par Latvijas izglītības sistēmu un vērtējuma skalu. Savukārt noteikumi Nr. 274. neparedz, ka vispārējās izglītības dokumentiem pievieno vispārīgas ziņas par Latvijas izglītības sistēmu.
Nepastāvot atsaucei uz LKI var rasties vairākas problēmas. Pirmkārt, bez LKI norādes izglītības dokumenta saņēmējiem (īpaši ārvalstu izglītības iestādēm vai darba devējiem) var būt neskaidrs, kādam kvalifikācijas līmenim atbilst iegūtā izglītība. Otrkārt, trūkst skaidras sasaistes ar Eiropas kvalifikāciju ietvarstruktūru (EKI), kas apgrūtina dokumentu atzīšanu citās valstīs. Līdz ar to izglītības iestāžu absolventiem var rasties šķēršļi, turpinot izglītību vai iesaistoties darba tirgū ārpus Latvijas, tādēļ  nepieciešams, lai izglītības līmenis tiktu interpretēts atbilstoši iegūtajam izglītības līmenim.
Praksē ir konstatēti gadījumi, kad Latvijas izglītības iestādes absolventam, turpinot mācības ārvalstīs, tiek pieprasīta papildu skaidrojoša informācija par izglītības un tas vērtēšanas sistēmu valstī. Mācību gadu skaits vai vērtēšanas skala mēdz atšķirties arī Eiropas Savienības robežās (piemēram, atzīmes, līmeņi, aprakstoši vērtējumi). Tas ģimenēm vai pilngadīgiem absolventiem prasa papildus laiku un resursus šādas informācijas ieguvei un iesniegšanai izvēlētajā izglītības iestādē, tostarp radot risku ievērot iestāšanās termiņu.
Risinājuma apraksts
2. Tiesību akta projektā ietvertie pielikumi par vispārējās izglītības dokumentiem paredz, ka tajos tiks norādīta atsauce par atbilstošo Latvijas kvalifikācijas ietvarstruktūras līmeni:
1) apliecībā par vispārējo pamatizglītību, ka persona “ir apguvusi Latvijas kvalifikācijas ietvarstruktūras pirmā/otrā līmeņa programmu”;
2) atestātā par vispārējo vidējo izglītību, ka persona “ir apguvusi Latvijas kvalifikācijas ietvarstruktūras ceturtā līmeņa programmu”;
Vienlaikus tiesību akta projekts paredz, ka vispārējās izglītības dokumentiem pievieno vispārīgas ziņas par Latvijas izglītības sistēmu latviešu un angļu valodā, šo ziņu saturu nosakot tiesību akta pielikumā.
Problēmas apraksts
3. Ministru kabineta 2022.gada 11.janvāra noteikumu Nr.11 “"Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē" (turpmāk – noteikumi Nr.11) 21.punkts paredz, ka izglītības iestādes vadītājs eksterņa statusā ir tiesīgs uzņemt pilngadīgu personu, kura pašizglītības formā viena mācību gada laikā secīgi apgūst valsts pamatizglītības vai valsts vispārējās vidējās izglītības standarta prasībām atbilstošu mācību priekšmeta (kursa) saturu vai tā daļu vai kārto valsts pārbaudes darbus, lai iegūtu vai uzlabotu vērtējumus mācību priekšmetos (kursos) vai valsts pārbaudes darbos un saņemtu dokumentu par vispārējās pamatizglītības vai vispārējās vidējās izglītības apguvi. Vienlaikus noteikumu Nr.11 21.3.apakšpunkts neprecizē, kādu dokumentu izglītības iestāde izsniedz gadījumos, kad izglītojamais jau ir saņēmis apliecību par vispārējo pamatizglītību vai atestātu par vispārējo vidējo izglītību, bet ir vēlējies un uzlabojis vērtējumus gādā vienā vai vairākos mācību priekšmetos (kursos).
Risinājuma apraksts
3. Tiesību akta projekts paredz, ka eksternim, kurš uzlabojis vērtējumus gadā vienā vai vairākos mācību priekšmetos (kursos) tiks izsniegts apliecības par vispārējo pamatizglītību vai atestāta par vispārējo vidējo izglītību pielikuma – sekmju izraksta papildinājums, kas noformēts līdzīgi kā pats pielikums – sekmju izraksts.
Problēmas apraksts
4. Noteikumu Nr. 274 24. punkts paredz, ka nozaudēta, nozagta, iznīcināta vai neatjaunojami bojāta valsts atzīta vispārējās izglītības dokumenta vietā izglītības iestāde izsniedz dublikātu papīra formā. Savukārt noteikumu Nr. 274 25. punkts nosaka, ka dublikātu izsniedz attiecīgā pašvaldības izglītības pārvalde, ja izglītības iestāde, kas izsniegusi vispārējās izglītības dokumentu, ir likvidēta vai tā ir reorganizēta un tā neizsniedz šādus vispārējās izglītības dokumentus.
Izglītības likuma 11. panta otrā daļa nosaka, ka valsts atzītu izglītības dokumentu izsniedz izglītojamam, kas akreditētā izglītības iestādē ir ieguvis licencētai izglītības programmai atbilstošu izglītību. Savukārt Izglītības likuma 1.panta 72. punkts nosaka, ka izglītības iestādes akreditācija, cita starpā nozīmē tiesību piešķiršanu izglītības iestādei izsniegt valsts atzītu izglītības dokumentu par konkrētai izglītības programmai atbilstošas izglītības ieguvi.
Ņemot vērā minēto, kā arī Dokumentu juridiskā spēka likuma 7. panta pirmajā daļā noteikto, proti, ka dokumenta dublikātam ir tāds pats juridiskais spēks kā dokumenta oriģinālam, tikai izglītības iestāde ir tiesīga izsniegt valsts atzītu vispārējās izglītības dokumentu.
Risinājuma apraksts
4. Tiesību akta projekts paredz, ka vispārējās izglītības dokumentiem, kas izsniegti elektroniska dokumenta formā, dublikātu neizgatavo. Savukārt, tiem vispārējiem izglītības dokumentiem, kas līdz 2027. gada 31. augustam izsniegti papīra formā izglītības iestāde dublikātu izsniegs elektroniska dokumenta formā.
Ja izglītības iestāde, kas izsniegusi vispārējās izglītības dokumentu papīra formā, ir likvidēta vai tā ir reorganizēta un tā neizsniedz šādus vispārējās izglītības dokumentus, tad dokumentu elektroniskā formā izsniegs pašvaldības izglītības pārvaldes norādīta attiecīgās pašvaldības administratīvajā teritorijā esoša cita izglītības iestāde, kura īsteno līdzvērtīgu vispārējās izglītības programmu.
Problēmas apraksts
5. Ņemot vērā, ka noteikumi Nr. 274 neparedz vispārējās izglītības dokumentu izsniegšanu elektroniskā formā, tie neparedz regulējumu arī gadījumiem, kad personai nepieciešama elektroniskā dokumenta kopija papīrā formā. Latvijā un pasaulē arvien būtiskāku lomu ieņem digitalizācija. Vienlaikus ne visās iestādēs, darba vietās vai ārvalstīs ir vienādi attīstīti digitālie risinājumi vai iespēja pārbaudīt elektroniskus dokumentus. Tas var radīt šķēršļus vispārējās izglītības dokumentu izmantošanai praksē.
Risinājuma apraksts
5. Tiesību akta projekts paredz noteikt, ka, ja apliecībai par vispārējo pamatizglītību, tās pielikumam – sekmju izrakstam un sekmju izraksta papildinājumam vai atestātam par vispārējo vidējo izglītību, tā pielikumam – sekmju izrakstam un sekmju izraksta papildinājumam, kas izsniegts pēc 2026. gada 1. jūnija elektroniska dokumenta formā, ir nepieciešama kopija, pēc personas vai nepilngadīgas personas likumiskā pārstāvja rakstveida pieprasījuma izglītības iestāde izgatavo papīra kopiju atbilstoši elektroniskā dokumenta atvasinājuma sagatavošanas un noformēšanas prasībām. Savukārt, ja izglītības iestāde, kas izsniegusi vispārējās izglītības dokumentu elektroniskā formā, ir likvidēta vai tā ir reorganizēta un tā neizsniedz šādus vispārējās izglītības dokumentus, tad dokumentu elektroniskā formā izsniegs pašvaldības izglītības pārvaldes norādīta attiecīgās pašvaldības administratīvajā teritorijā esoša cita izglītības iestāde, kura īsteno līdzvērtīgu vispārējās izglītības programmu.
Problēmas apraksts
6. Līdz 2022. gada 31. decembrim pamatizglītības sertifikātu un vispārējās vidējās izglītības sertifikātu izsniedza A4 papīra dokumenta formā, bet kopš 2023. gada 1. janvāra tie tiek izsniegti elektroniska dokumenta formā.
Risinājuma apraksts
6. Tiesību akta projektā saglabāta noteikumos Nr.274 noteiktā kārtība attiecībā uz pamatizglītības sertifikātu un vispārējās vidējās izglītības sertifikātu dublikātu, kopiju vai izrakstu izsniegšanu.
Problēmas apraksts
7. Noteikumu Nr. 274 18.4. apakšpunktā noteikts, ka apliecības par vispārējo pamatizglītību sekmju izrakstā ieraksta izglītības programmā ietverto mācību priekšmetu nosaukumus un to apguves noslēgumā iegūtos vērtējumus (ballēs (vārdiski) vai apguves līmeņos).
Praksē šis tiesiskais regulējums tiek interpretēts dažādi, izglītības iestādēm sekmju izrakstos gan ietverot, gan neietverot visus pamatizglītības pakāpē apgūtos priekšmetus, piemēram “Sociālās zinības un vēsture” vai “Dabaszinības”.
Ministru kabineta 2018. gada 27. novembra noteikumu nr. 747 “Noteikumi par valsts pamatizglītības standartu un pamatizglītības programmu paraugiem” (turpmāk – pamatizglītības standarts) 11. pielikumā tiek norādīti mācību priekšmeti atbilstoši mācību jomām.
Sociālajā un pilsoniskajā mācību jomā 1.-3.klasē tiek apgūts mācību priekšmets “Sociālās zinības”, 4.-6.klasē – “Sociālās zinības un vēsture”, bet 7.-9.klasē izglītojamie apgūst divus paralēlus mācību priekšmetus “Sociālās zinības” un “Latvijas un pasaules vēsture”.
Dabaszinātņu mācību jomā 1.-6.klasē tiek apgūts mācību priekšmets “Dabaszinības”, savukārt 7.-9.klasē četri atsevišķi mācību priekšmeti – “Bioloģija”, “Ģeogrāfija”, “Fizika”, “Ķīmija”.
Pamatizglītības standarta 2.-8.pielikumā definēti sasniedzamie rezultāti atbilstoši mācību jomām. Tie veidoti pēc koncentriskā principa, proti, katrā no izglītības posmiem atgriežoties pie jau apgūtā sasniedzamā rezultāta padziļināti. Līdz ar to 7.-9.klasē apgūtie atsevišķie mācību priekšmeti ietver iepriekš apgūtos sasniedzamos rezultātus citos atbilstošās mācību jomas mācību priekšmetos. Tādēļ, beidzot 9. klasi, apliecības par pamatizglītību sekmju izrakstā ir nepieciešams atspoguļot to sasniedzamo rezultātu apguvi, kas pamatizglītības standartā formulēti tieši pamatizglītības otrā posma 7.-9.klašu mācību priekšmetos un objektīvi atspoguļo izglītojamā sekmju līmeni pamatizglītības ieguves noslēgumā.
Risinājuma apraksts
7. Tiesību akta projekta 2.pielikumā ietverta norāde, ka sadaļā “Sekmes” norāda tikai pamatizglītības otrajā posmā apgūtos 7.-9.klašu mācību priekšmetus un iegūtos vērtējumus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Ietekmes apraksts
Tiks nodrošināta iespēja saņemt vispārējo izglītību apliecinošus dokumentus elektroniskā formā.
Juridiskās personas
Pašvaldības, valsts, privātās izglītības iestādes, kas īsteno vispārējās izglītības programmas, un to dibinātāji
Ietekmes apraksts
Izglītības iestādēm un to dibinātājiem tiesību aktā ir noteikti pienākumi un funkcijas vispārējās izglītības dokumentu izsniegšanā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Finanšu ietekme vērtēta kopā ar saistīto Ministru kabineta noteikumu projektu “Grozījumi Ministru kabineta 2024. gada 25. jūnija noteikumos Nr. 396 “Valsts pārbaudījumu informācijas sistēmas noteikumi”” (26-TA-755).
Valsts atzītu izglītības dokumentu reģistra izveide notiek izmantojot projekta Nr.2.1.2.1.i.0/2/24/I/CFLA/004 “Izglītību apliecinošo dokumentu reģistrs” līdzekļus. Izveidoto risinājumu uzturēšana plānota esošā finansējuma ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2024. gada 25. jūnija noteikumos Nr. 396 “Valsts pārbaudījumu informācijas sistēmas noteikumi”
 
Pamatojums un apraksts
Tiesību akta projekta mērķis ir ieviest "Valsts atzītu izglītības dokumentu reģistru", kas nodrošinās valsts atzītu vispārējās un profesionālās izglītības dokumentu uzskaiti vienotā reģistrā, kā arī iespēju izsniegt izglītības dokumentus elektroniski Valsts pārbaudījumu informācijas sistēmā. Tiesību akta projekts "Grozījumi Ministru kabineta 2024. gada 25. jūnija noteikumos Nr. 396 “Valsts pārbaudījumu informācijas sistēmas noteikumi”" (26-TA-755) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.1.2. Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”
Pamatojums un apraksts
Tiesību akta projekta mērķis ir ieviest "Pieteikumu vadības sistēmu", kas nodrošinās iespēju izglītojamo izglītības iestādē pieteikt elektroniski.
Tiesību akta projekts “Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”” (25-TA-2676) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.1.3. Grozījumi Ministru kabineta 2022. gada 11. janvāra noteikumos Nr. 11 "Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē"
Pamatojums un apraksts
Tiesību akta projekta mērķis ir precizēt tiesisko regulējumu attiecībā uz izglītojamā pieteikšanu uzņemšanai izglītības iestādē. Tiesību akta projekts “Grozījumi Ministru kabineta 2022. gada 11. janvāra noteikumos Nr. 11 "Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē"” (26-TA-683) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.1.4. Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi
Pamatojums un apraksts
Tiesību akta projekta mērķis ir, izpildot Profesionālās izglītības likumā doto deleģējumu, noteikt valsts atzītu profesionālās izglītības un profesionālās kvalifikācijas dokumentu paraugus,  moduļa apliecības un dokumenta par profesionālās izglītības programmas daļas apguvi paraugu un izsniegšanas kārtību, kā arī noteikt, ka valsts atzīti dokumenti tiek izsniegti elektroniska dokumenta formā atbilstoši Elektronisko dokumentu likumā noteiktajām prasībām. Tiesību akta projekts "Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi"(26-TA-740) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.1.5. Grozījumi Ministru kabineta 2023. gada 2. maija noteikumos Nr. 220 "Noteikumi par uzņemšanas kārtību profesionālās izglītības programmās un atskaitīšanu no tām"
Pamatojums un apraksts
Tiesību akta projekta mērķis ir precizēt tiesisko regulējumu attiecībā uz izglītojamā pieteikšanu uzņemšanai profesionālās pamatizglītības, arodizglītības, profesionālās vidējās izglītības, profesionālās ievirzes programmas apguves uzsākšanai uzņemšanai izglītības iestādē. Tiesību akta projekts "Grozījumi Ministru kabineta 2023. gada 2. maija noteikumos Nr. 220 "Noteikumi par uzņemšanas kārtību profesionālās izglītības programmās un atskaitīšanu no tām"" (26-TA-814) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts ir sagatavots, ņemot vērā 2026. gada 12. marta grozījumus Izglītības likumā. Projekts neietekmē personu tiesības un pienākumus attiecībā uz izglītības dokumentu saņemšanas  priekšnosacījumiem, kā arī izglītības dokumentos ietvertais saturs pēc būtības netiek mainīts.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts izglītības attīstības aģentūra
pašvaldību, valsts augstskolu un privātās izglītības iestādes
pašvaldību izglītības pārvaldes
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Jā
	Valsts atzīti izglītības dokumenti tiks izsniegt elektroniskā formā.

	7. Tiks veikta iekšējo institūcijas procesu optimizācija
	-
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Tiesību akts nodrošina vienlīdzīgas iespējas un tiesības, tiesību akts paredz izglītības ieguvi un atbilstošu dokumentu saņemšanu personām ar invaliditāti, personām ar speciālām vajadzībām.
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
Jā
Apraksts
Valsts atzīti izglītības dokumenti tiek izsniegti elektroniska dokumenta formā, ievērojot Elektronisko dokumentu likuma prasības, tādējādi nodrošinot bērnu labākās intereses un vienkāršojot piekļuvi nepieciešamajiem dokumentiem.
8.2. Cita informācija
Cita informācija
-

